Den tidligere AaB profil Thomas Enevoldsen leder efter en ny klub, fordi han ikke får spilletid i belgiske Mechelen. AaB er en mulighed, bekræfter hans agent John Sivebæk, men lige nu er alt åbent, siger agenten. - Det kan sagtens blive både udlandet, Danmark eller et år mere i Mechelen, hvor han har kontrakt et år endnu. Kunne det være interessant for ham at komme til AaB? - Ja, det kunne det godt. Der har han jo været før. Vi har talt om forskellige muligheder, og der kunne AaB godt være en af dem, siger John Sivebæk. Har du talt med Allan Gaarde (sportschef i AaB, red.) for nylig? - Ja, ham taler jeg tit med. Men det har primært handlet om en anden spiller, som du nok kan regne ud. Du mener Kasper Kusk. Er der noget på vej med ham? - Det tror jeg, der er. Jeg ved i hvert fald, at der er en masse klubber, der er interesserede. Men jeg ved ikke, om der er forhandlinger med AaB.

Opsummering:
Thomas Enevoldsen leder efter en ny klub. Og AaB kunne sagtens være interessant.